In Christi nomine. Ego Girardus dono ad locum Cluniacum aliquid de rebus meis quæ sunt sitæ in pago Matisconense, in villa Marchesolio, in agro Fargias, hoc est vineam unam in dominicatu, quam de Maimberto conquisivi; terminatur vero ipsa vinea a mane vinea Jocelmi, a medio die [via] publica, a sero vinea Sancti Johannis, a cercio terra Ingelberti, faciantque seniores loci predicti ab hodierna die quicquid inde facere voluerint. Dono etiam in ipsa villa medietatem vineæ quam vocant Ad Caminum Girardi, que terminatur de duabus partibus via publica, de aliis duabus partibus de ipsa hereditate, quam de Rotberto conquisivi, et unam petiolam de vinea, quam de Richardo scamiavi, medietatem similiter; eo tenore, ut quamdiu vixero teneam ac possideam, et post meum obitum, ad jam dictum perveniat locum: in vestitura vero omnibus annis duos sextarios vini persolvam. Actum Maxiliaco publice. S. Girardi, qui hanc donationem fecit et firmare rogavit. S. Huberti et Achardi et Fulchranni et Leodegarii et Rotberti et Tedaldi et Aldebaldi. Hugone regnante anno IIII.